Mivdelt lente rigotc (trutca ke Caillebotte)

Mivdelt lente rigotc ~ Autoportrait au chevalet (FR)

Mivdelt lente rigotc ( francavon Autoportrait au chevalet ) tir trutca Joconde database, vuest- 000PE029725, i puntalingeks keve stama skuyun gan Gustave Caillebotte francaf lingesik bak 1880.

Bata trutca koe korikaf dotay re ( 2018 ) tigir.

 Izva 
Bat mivdelt koe lingexo ke 31-e ke Haussmann bedom zo skuyur lize Gustave Caillebotte su kosokeyer ise va jontika trutca doykayar.

Caillebotte tiyir ageltaf fukorlasik is dotayesik. Va litevaf nik bristuyur lusteson va inyona trutca. Va taneafa ba 24/03/1875 bal botcozara koe Hôtel Drouot lusteyer.

Va Sirta koe Galette sukarn ( Bal du Moulin de la Galette ) trutca ke Renoir doykana gan Caillebotte koe lingexo keve kadimefa azenta ke bat mivdelt katrasit. Caillebotte remi blira va grabom ke Renoir aze ba awalkera bak 1894 pu francafa soka iskemayar. Aryona trutca bene rebava kimbad da Caillebotte va litevaf nik pomayar lusteson va sinyon grabom.

Batkane Gustave Caillebotte wetce lingesik is dere yambafamik koe bat grabom belcon awir. Bata trutca bal Kabdunedira va litevik ke 1879 zo atoer.

 Grabom 
Koe bat lingeks, Gustave Caillebotte va int reme elza tcazesa va intafa ewava is tela ke Sirta koe Galette sukarn kadimeon tigisa kaatoer. Numen inaf delt is dere kadimef lingeks oye favera va elza zo tukevolad. Ladavagisa yikya ke Moulin de la Galette trutca talton batlize rwoder, voldum ronon lentuon wison. Caillebotte va lokiewaf rumeugalaf nik Richard Gallo ( tigiso koe icle peroya trutca ke Caillebotte ) nimatsoason beliso moe saxatca. Sedme Marie Berhaut yambizvopik, bantan poke oga ke Caillebotte berikeem keve Haussmann bedom irubayar ise tiyir tolpozilisikany radimi awalkera ke sinafa gadikya bak 1878.

 Watsa va mivdelt 
Watsa va mivdelt va Gustave Caillebotte remi trelafa klepa koswavayar. Ine va konaka trutca oku siatos lingeyer. Tulon grupet :

 Dere rupec 

 Stragela 

 Vuestexa 

|style="vertical-align: top;"|

|}

Mivdelt lente rigotc (trutca ke Caillebotte)
Mivdelt lente rigotc (trutca ke Caillebotte)